Document ID: 32009R0116

Reference:
10.2.2009
SL
Uradni list Evropske unije
L 39/1
UREDBA SVETA (ES) št. 116/2009
z dne 18. decembra 2008
o izvozu predmetov kulturne dediščine
(Kodificirana različica)
SVET EVROPSKE UNIJE JE –
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1)
Uredba Sveta (EGS) št. 3911/92 z dne 9. decembra 1992 o izvozu predmetov kulturne dediščine (1) je bila večkrat (2) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
(2)
Za ohranitev notranjega trga so za varstvo predmetov kulturne dediščine potrebna pravila o trgovini s tretjimi državami.
(3)
Zdi se, da bi bilo treba sprejeti ukrepe, zlasti za zagotovitev, da za izvoz predmetov kulturne dediščine na zunanjih mejah Skupnosti veljajo enotne kontrole.
(4)
V takem sistemu bi bilo treba predložiti dovoljenje, ki ga pred izvozom predmetov kulturne dediščine iz te uredbe izda pristojna država članica. Za to je potrebna jasna opredelitev področja uporabe takih ukrepov in postopkov za njihovo izvajanje. Izvajanje sistema bi moralo biti kolikor mogoče preprosto in učinkovito.
(5)
Ukrepe, potrebne za izvajanje te uredbe, bi bilo treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (3).
(6)
Glede na izkušnje organov držav članic z uporabo Uredbe Sveta (ES) št. 515/97 z dne 13. marca 1997 o medsebojni pomoči med upravnimi organi držav članic in o sodelovanju med njimi in Komisijo zaradi zagotavljanja pravilnega izvajanja carinske in kmetijske zakonodaje (4), bi bilo treba za to vprašanje uporabiti navedeno uredbo.
(7)
Namen Priloge I k tej uredbi je jasno določiti kategorije predmetov kulturne dediščine, ki bi morale biti v trgovini s tretjimi državami posebej zavarovane, vendar njen namen ni posegati v opredelitev nacionalnih bogastev v smislu člena 30 Pogodbe s strani držav članic –
SPREJEL NASLEDNJO UREDBO:
Člen 1
Opredelitev
Brez poseganja v pristojnosti držav članic po členu 30 Pogodbe se izraz „predmeti kulturne dediščine“ v tej uredbi nanaša na predmete, naštete v Prilogi I.
Člen 2
Izvozno dovoljenje
1.   Za izvoz predmetov kulturne dediščine iz carinskega območja Skupnosti je treba predložiti izvozno dovoljenje.
2.   Izvozno dovoljenje na zahtevo zadevne osebe izda:
(a)
pristojni organ države članice, na katere ozemlju se je zakonito in dokončno nahajal zadevni predmet kulturne dediščine 1. januarja 1993;
(b)
ali, po tem datumu, pristojni organ države članice, na katere ozemlju se nahaja zadevni predmet bodisi po zakoniti in dokončni odpremi iz druge države članice ali po uvozu iz tretje države ali pa po ponovnem uvozu iz tretje države po zakoniti odpremi iz države članice v tisto državo.
Vendar pa se brez poseganja v odstavek 4 državi članici, ki je pristojna v skladu s točkama (a) ali (b) prvega pododstavka, dovoli, da ne zahteva izvoznih dovoljenj za predmete kulturne dediščine, navedene v prvi in drugi alinei kategorije A1 Priloge I, kadar so ti predmeti kulturne dediščine arheološkega ali znanstvenega pomena in pod pogojem, da niso neposreden rezultat izkopanin, najdb ali arheoloških območij znotraj neke države članice in da je njihova prisotnost na trgu zakonita.
Izvozno dovoljenje se lahko za namene te uredbe zavrne, kadar so taki predmeti kulturne dediščine zajeti v zakonodaji, ki varuje nacionalna bogastva z umetniško, zgodovinsko ali arheološko vrednostjo v zadevni državi članici.
Kadar je potrebno, se organ iz točke (b) prvega pododstavka obrne na pristojne organe države članice, iz katere prihaja takšen predmet kulturne dediščine, zlasti pa na pristojne organe v smislu Direktive Sveta 93/7/EGS z dne 15. marca 1993 o vračanju predmetov kulturne dediščine, ki so bili protipravno odstranjeni z ozemlja države članice (5).
3.   Izvozno dovoljenje velja v vsej Skupnosti.
4.   Brez poseganja v določbe odstavkov 1, 2 in 3 velja za neposredni izvoz nacionalnih bogastev, ki imajo umetniško, zgodovinsko ali arheološko vrednost, iz carinskega območja Skupnosti in ki niso predmeti kulturne dediščine v smislu te uredbe, nacionalna zakonodaja države članice izvoza.
Člen 3
Pristojni organi
1.   Države članice predložijo Komisiji seznam organov, ki so pooblaščeni za izdajo izvoznih dovoljenj za predmete kulturne dediščine.
2.   Komisija objavi seznam organov in kakršno koli spremembo tega seznama v seriji „C“Uradnega lista Evropske unije.
Člen 4
Predložitev dovoljenja
Izvozno dovoljenje se v podporo izvozni deklaraciji med izvoznim carinskim postopkom predloži carinskemu uradu, pristojnemu za sprejetje te deklaracije.
Člen 5
Omejitev števila pristojnih carinskih uradov
1.   Države članice lahko omejijo število carinskih uradov, pooblaščenih za opravljanje formalnosti za izvoz predmetov kulturne dediščine.
2.   Države članice, ki uporabijo možnost iz odstavka 1, obvestijo Komisijo o ustrezno pooblaščenih carinskih uradih.
Komisija objavi te informacije v seriji „C“Uradnega lista Evropske unije.
Člen 6
Upravno sodelovanje
Za izvajanje te uredbe se smiselno uporabljajo določbe Uredbe (ES) št. 515/97, in še zlasti določbe o zaupnosti informacij.
Poleg sodelovanja, predvidenega v prvem odstavku, države članice storijo vse potrebno, da bi med seboj uvedle sodelovanje med carinskimi organi in pristojnimi organi iz člena 4 Direktive 93/7/EGS.
Člen 7
Izvedbene določbe
Ukrepi, potrebni za izvajanje te uredbe, zlasti tisti, ki se nanašajo na obrazec, ki se uporablja (na primer njegova oblika in tehnične lastnosti), se sprejmejo v skladu s postopkom iz člena 8(2).
Člen 8
Odbor
1.   Komisiji pomaga odbor.
2.   Pri sklicevanju na ta odstavek se uporabljata člena 3 in 7 Sklepa 1999/468/ES.
Člen 9
Kazni
Države članice določijo pravila za kazni, ki se uporabljajo za kršitve določb te uredbe, in sprejme vse potrebne ukrepe za zagotavljanje njihovega izvajanja. Določene kazni morajo biti učinkovite, sorazmerne in odvračilne.
Člen 10
Poročanje
1.   Vsaka država članica obvesti Komisijo o ukrepih, ki jih je sprejela v skladu s to uredbo.
Komisija posreduje te informacije ostalim državam članicam.
2.   Komisija vsaka tri leta predloži Evropskemu parlamentu, Svetu in Evropskemu ekonomsko-socialnemu odboru poročilo o izvajanju te uredbe.
Svet na predlog Komisije vsaka tri leta na podlagi gospodarskih in monetarnih kazalcev v Skupnosti preuči in, kjer je potrebno, posodobi zneske, navedene v Prilogi I.
Člen 11
Razveljavitev
Uredba (EGS) št. 3911/92, kakor je bila spremenjena z uredbami iz Priloge II, se razveljavi.
Sklicevanja na razveljavljeno uredbo se štejejo za sklicevanja na to uredbo in se berejo v skladu s korelacijsko tabelo iz Priloge III.
Člen 12
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. decembra 2008
Za Svet
Predsednik
M. BARNIER
(1)  UL L 395, 31.12.1992, str. 1.
(2)  Glej Prilogo II.
(3)  UL L 184, 17.7.1999, str. 23.
(4)  UL L 82, 22.3.1997, str. 1.
(5)  UL L 74, 27.3.1993, str. 74.
PRILOGA I
Kategorije predmetov kulturne dediščine, zajetih v členu 1
1.
Arheološki predmeti, ki so starejši od 100 let in so del:
—
izkopanin in najdb na kopnem ali pod vodo
9705 00 00
—
arheoloških območij
9706 00 00
—
arheoloških zbirk
2.
Elementi, ki predstavljajo sestavni del umetniških, zgodovinskih ali verskih spomenikov, ki so bili razstavljeni in so starejši od 100 let
9705 00 00
9706 00 00
3.
Slike, razen tistih, ki so vključene v kategoriji 4 ali 5 , ki so izključno ročne izdelave, na katerem koli nosilcu in v katerem koli materialu (1)
9701
4.
Akvareli, gvaši in pasteli, izključno ročne izdelave v katerem koli materialu in na katerem koli nosilcu (1)
9701
5.
Mozaiki v katerem koli materialu, izključno ročne izdelave, razen tistih, ki spadajo v kategoriji 1 ali 2, in risbe na katerem koli nosilcu, izključno ročne izdelave in v katerem koli materialu (1)
6914
9701
6.
Originalna grafična dela, odtisi, sitotiski in litografije z originalnimi ploščami in plakati (1)
Poglavje 49
9702 00 00
8442 50 99
7.
Originalne velike in male plastike ter kopije, ki so izdelane po istem postopku kakor originali (1) in ne spadajo v kategorijo 1
9703 00 00
8.
Fotografije, filmi in njihovi negativi (1)
3704
3705
3706
4911 91 80
9.
Inkunabule in rokopisi, vključno z zemljevidi in partiturami, posamezno ali v zbirkah (1)
9702 00 00
9706 00 00
4901 10 00
4901 99 00
4904 00 00
4905 91 00
4905 99 00
4906 00 00
10.
Knjige, starejše od 100 let, posamično ali v zbirkah
9705 00 00
9706 00 00
11.
Tiskani zemljevidi, starejši od 200 let
9706 00 00
12.
Arhivi in deli arhivov, ki so starejši od 50 let, katere koli vrste ali na katerem koli nosilcu
3704
3705
3706
4901
4906
9705 00 00
9706 00 00
13.
(a)
Zbirke (2) in primerki iz zooloških, botaničnih, mineraloških ali anatomskih zbirk
9705 00 00
(b)
Zbirke (2) zgodovinskega, paleontološkega, etnografskega ali numizmatičnega pomena
9705 00 00
14.
Prevozna sredstva, starejša od 75 let
9705 00 00
Poglavja 86-89
15.
Katerikoli drugi starinski predmeti, ki niso vključeni v kategorije A.1 do A.14
(a)
ki so stari od 50 do 100 let:
igrače, igre
Poglavje 95
steklenina
7013
zlatnina in srebrnina
7114
pohištvo
Poglavje 94
optična, fotografska in filmska oprema
Poglavje 90
glasbeni inštrumenti
Poglavje 92
stenske in ročne ure in njihovi deli
Poglavje 91
leseni predmeti
Poglavje 44
lončenina
Poglavje 69
tapiserije
5805 00 00
preproge
Poglavje 57
tapete
4814
orožje
Poglavje 93
(b)
ki so starejši od 100 let
9706 00 00
Predmeti kulturne dediščine v kategorijah A.1 do A.15 so zajeti v tej uredbi samo, če je njihova vrednost enaka finančnemu pragu iz B ali pa ga presega.
B.   Finančni prag, ki se uporablja za določene kategorije iz A (v eurih)
Vrednost:
Dejanska vrednost blaga
—
1 (arheološki predmeti)
—
2 (razstavljeni spomeniki)
—
9 (inkunabule in rokopisi)
—
12 (arhivi)
15 000
—
5 (mozaiki in risbe)
—
6 (grafična dela)
—
8 (fotografije)
—
11 (tiskani zemljevidi)
30 000
—
4 (akvareli, gvaši in pasteli)
50 000
—
7 (plastike)
—
10 (knjige)
—
13 (zbirke)
—
14 (prevozna sredstva)
—
15 (katerikoli drugi predmeti)
150 000
—
3 (slike)
Pri predložitvi zahteve za izvozno dovoljenje je treba pripraviti oceno o tem, ali so pogoji v zvezi s finančno vrednostjo izpolnjeni ali ne. Finančna vrednost je vrednost predmetov kulturne dediščine v državi članici iz člena 2(2).
Za države članice, katerih valuta ni euro, se vrednosti v Prilogi I, izražene v eurih, pretvorijo in izrazijo v nacionalnih valutah po menjalnem tečaju na dan 31. decembra 2001, objavljenem v Uradnem listu Evropskih skupnosti. Ta protivrednost v nacionalnih valutah se ponovno pregleda vsaki dve leti z učinkom od 31. decembra 2001. Izračun te protivrednosti temelji na povprečni dnevni vrednosti navedenih valut, izraženih v eurih, v obdobju 24 mesecev, ki se konča na zadnji dan avgusta, pred ponovnim pregledom, ki pa začne učinkovati 31. decembra. To metodo izračuna na predlog Komisije ponovno pregleda Svetovalni odbor za kulturno dediščino, načeloma dve leti po prvi uporabi. Za vsak ponovni pregled se vrednosti, izražene v eurih, in njihove protivrednosti v nacionalnih valutah v rednih časovnih presledkih objavijo v Uradnem listu Evropske unije v prvih dneh meseca novembra pred datumom, ko začne ponovni pregled učinkovati.
(1)  Ki so starejši od 50 let in ne pripadajo prvotnemu lastniku.
(2)  V skladu z opredelitvijo Sodišča v sodbi v zadevi 252/84 so „zbirateljski predmeti v smislu tarifne številke 97.05 Enotne carinske tarife predmeti, ki imajo predpisane lastnosti za vključitev v zbirko, torej predmeti, ki so sorazmerno redki in običajno ne služijo prvotnemu namenu, ki so predmet posebnih transakcij zunaj običajnega trgovanja s podobnimi uporabnimi predmeti in je njihova vrednost velika“.
PRILOGA II
Razveljavljena uredba s seznamom sprememb
Uredba Sveta (EGS) št. 3911/92
(UL L 395, 31.12.1992, str. 1)
Uredba Sveta (ES) št. 2469/96
(UL L 335, 24.12.1996, str. 9)
Uredba Sveta (ES) št. 974/2001
(UL L 137, 19.5.2001, str. 10)
Uredba Sveta (ES) št. 806/2003
(UL L 122, 16.5.2003, str. 1)
Samo Priloga I, točka 2
PRILOGA III
KORELACIJSKA TABELA
Uredba (EGS) št. 3911/92
Ta uredba
Člen 1
Člen 1
Člen 2(1)
Člen 2(1)
Člen 2(2), prvi pododstavek, uvodno besedilo
Člen 2(2), prvi pododstavek, uvodno besedilo
Člen 2(2), prvi pododstavek, prva alinea
Člen 2(2), prvi pododstavek, točka (a)
Člen 2(2), prvi pododstavek, druga alinea
Člen 2(2), prvi pododstavek, točka (b)
Člen 2(2), drugi pododstavek
Člen 2(2), drugi pododstavek
Člen 2(2), tretji pododstavek
Člen 2(2), tretji pododstavek
Člen 2(2), četrti pododstavek
Člen 2(2), četrti pododstavek
Člen 2(3)
Člen 2(3)
Člen 2(4)
Člen 2(4)
Členi 3 do 9
Členi 3 do 9
Člen 10, prvi odstavek
Člen 10(1), prvi pododstavek
Člen 10, drugi odstavek
Člen 10(1), drugi pododstavek
Člen 10, tretji odstavek
Člen 10(2), prvi pododstavek
Člen 10, četrti odstavek
—
Člen 10, peti odstavek
Člen 10(2), drugi pododstavek
—
Člen 11
Člen 11
Člen 12
Priloga, točke A.1, A.2 in A.3
Priloga I, točke A.1, A.2 in A.3
Priloga, točka A.3A
Priloga I, točka A.4
Priloga, točka A.4
Priloga I, točka A.5
Priloga, točka A.5
Priloga I, točka A.6
Priloga, točka A.6
Priloga I, točka A.7
Priloga, točka A.7
Priloga I, točka A.8
Priloga, točka A.8
Priloga I, točka A.9
Priloga, točka A.9
Priloga I, točka A.10
Priloga, točka A.10
Priloga I, točka A.11
Priloga, točka A.11
Priloga I, točka A.12
Priloga, točka A.12
Priloga I, točka A.13
Priloga, točka A.13
Priloga I, točka A.14
Priloga, točka A.14
Priloga I, točka A.15
Priloga, točka B
Priloga I, točka B
—
Priloga II
—
Priloga III

Summary:
Izvoz predmetov kulturne dediščine
Izvoz predmetov kulturne dediščine
POVZETEK:
Uredba (ES) št. 116/2009 o izvozu predmetov kulturne dediščine
KAJ JE NAMEN TE UREDBE?
              
Da bi zavarovala predmete evropske kulturne dediščine, si prizadeva zagotoviti, da se ob njihovem izvozu iz carinskega območja Evropske unije (EU) izvaja enotna kontrola s pomočjo izvoznih dovoljenj.
KLJUČNE TOČKE
              
Uredba določa pravila za izvoz predmetov kulturne dediščine z namenom, da jih zaščiti. Zagotavlja, da se pri tem izvozu na zunanjih mejah EU izvaja enotna kontrola. Kategorije predmetov kulturne dediščine, za katere se uporablja ta uredba, so naštete v Prilogi I.
Izvozno dovoljenje
Za izvoz predmeta kulturne dediščine iz carinskega območja EU, je treba predložiti izvozno dovoljenje. Izvoznik mora zaprositi za takšno dovoljenje, ki ga izda pristojni organ države EU. Veljavno je v vsej EU. Država EU lahko zavrne izvozno dovoljenje, če te predmet varuje zakonodaja o nacionalnih bogastvih z umetniško, zgodovinsko ali arheološko vrednostjo. V določenih okoliščinah lahko država EU dovoli izvoz nekaterih predmetov kulturne dediščine brez dovoljenja.
Izvozno dovoljenje je treba skupaj z izvozno deklaracijo predložiti pristojnemu carinskemu uradu po opravljene, izvoznem carinskem postopku. Države EU lahko omejijo število carinskih uradov, ki so pristojni za formalnosti v zvezi s predmeti kulturne dediščine.
Izvedbena uredba Komisije (EU) št. 1081/2012 določa pravila, ki urejajo sestavljanje, izdajo in uporabo izvoznih dovoljenj, predvidenih v Uredbi (ES) št. 116/2009.
Določa vrste dovoljenj, ki se lahko izdajo, njihovo uporabo in obdobje veljavnosti. Obstajajo tri vrste dovoljenj:
standardno dovoljenje – se uporablja v običajnih okoliščinah za vsak izvoz po pogojih Uredbe (EU) št. 116/2009 in je veljavno eno leto,
posebno odprto dovoljenje – zajema večkratni začasni izvoz določenega predmeta kulturne dediščine, ki ga izvede njegov lastnik za uporabo in/ali razstave v tretji državi in velja do pet let,
splošno odprto dovoljenje – se izdaja muzejem/drugim institucijam za začasen izvoz katerih koli predmetov, ki pripadajo njihovi stalni zbirki in za katere je verjetno, da se bodo redno začasno izvažali iz EU za razstave v državi zunaj EU. Ta veljajo do pet let.
Vzorci treh obrazcev so v prilogah I, II in III.
Izvajanje
Za izvajanje te uredbe morajo nacionalni upravni organi drug drugemu zagotavljati medsebojno pomoč in sodelovati z Evropsko komisijo. Poleg tega mora biti vzpostavljeno sodelovanje med carinskimi in pristojnimi organi držav EU.
Države EU morajo vzpostaviti učinkovite, sorazmerne in odvračilne kazni za kršitve te uredbe.
OD KDAJ SE TA UREDBA UPORABLJA?
              
Uredba (EU) št. 116/2009/ES je kodificirana različica izvirnega akta (Uredbe (EGS) št. 3911/92) in njegovih nadaljnjih sprememb. Uporablja se od 2. marca 2009.
OZADJE
              
Več informacij je na voljo na strani:
Predmeti kulturne dediščine na spletnem mestu Evropske komisije.
GLAVNI DOKUMENT
            
Uredba Sveta (ES) št. 116/2009 z dne 18. decembra 2008 o izvozu predmetov kulturne dediščine (Kodificirana različica) (UL L 39, 10.2.2009, str. 1-7).
POVEZANI DOKUMENTI
Seznam organov, ki so pooblaščeni za izdajo izvoznih dovoljenj za predmete kulturne dediščine, objavljen v skladu s členom 3(2) Uredbe Sveta (ES) št. 116/2009 (UL C 164, 16.7.2009, str. 6-20).
Seznam carinskih organov, ki so pooblaščeni za opravljanje izvoznih formalnosti za predmete kulturne dediščine, objavljen v skladu s členom 5(2) Uredbe Sveta (ES) št. 116/2009 (UL C 134, 13.6.2009, str. 9-13).
Zadnja posodobitev 20.02.2017